tartuNLP/wikipedia-smugri-20251201 huggingface dataset:
Betty Dodson

Betty Dodson (24. elokuuta 1929 Wichita, Kansas – 31. lokakuuta 2020 New York, New York) oli yhdysvaltalainen seksologi, seksuaalikasvattaja ja kuvataiteilija.
Dodson oli oppiarvoltaan filosofian tohtori. Hän oli toisen aallon feministi ja naisen seksuaalisen nautinnon puolestapuhuja. Dodson teki eroottista taidetta ja alkoi 1960-luvulla pitää New Yorkissa seksuaalisen nautinnon työpajoja, joita varten hän kehitti oman bodysex-menetelmänsä. Työpajoissa naiset käsittelivät kehokokemuksia ja seksuaalisuutta, tarkastelivat toistensa vulvia sekä harjoittivat yhdessä itsetyydytystä. Dodson korosti jokaisen vastuuta omasta nautinnostaan.
Dodsonin ensimmäinen kirja oli "Liberating Masturbation: A Meditation on Selflove" (1974). Kirjassa "Sex for One" (1987) Dodson käsitteli itsetyydytyksen merkitystä naisen nautinnon ja voimaantumisen kannalta. "Sex for One" osoittautui kansainväliseksi myyntimenestykseksi, ja Dodsonin kuolemaan mennessä se oli käännetty 25 eri kielelle. Myöhemmin Dodson julkaisi kirjat "Orgasms for Two" (2002) ja "Sex by Design: The Betty Dodson Story" (2010). Hän oli naimisissa Frederick Sternin kanssa, kunnes pariskunta haki avioeroa vuonna 1965. Myöhemmin Dodsonin kumppani oli Grant Taylor.
Dodson sai useita palkintoja ja tunnustuksia, joihin kuului vuonna 2011 myönnetty Society for the Scientific Study of Sexualityn palkinto. Dodson kuoli 91-vuotiaana kirroosiin.
Apteekki (saari)

Apteekki () on saari Vaasassa Gerbyn saaristossa. Se sijaitsee Gerbyn niemen edustalla noin 570 metrin etäisyydellä mantereesta. Apteekin pinta-ala on noin 1,1 hehtaaria. Saarella on yksi vapaa-ajan asunto.
Saaren sanotaan saaneen nimensä Krimin sodan aikana, kun vaasalaiset toimittivat sinne lääkkeitä koleraa sairastavaa Englannin sotalaivamiehistöä varten, jotka olivat eristyksissä viereisessä Caprera-saaressa. 
Lokakuussa 1911 Apteekin lähellä lammaskuljetuksen yhteydessä tapahtui onnettomuus. Myrskytuulen synnyttämät aallot täyttivät veneet vedellä ja niillä matkustaneet ihmiset sekä lampaat päätyivät veden varaan. Onnettomuudessa hukkui kolme naista ja 40 lammasta.
5-MeO-AMT

5-MeO-AMT, joka tunnetaan myös nimellä 5-metoksi-α-metyylitryptamiini tai α,O-dimetyyliserotoniini (α,O-DMS tai Alpha-O), on serotonerginen psykedeeli, joka kuuluu tryptamiini-, α-alkyylitryptamiini- ja 5-metoksitryptamiiniperheisiin. Se on alfametyylitryptamiinin (AMT) johdannainen ja 5-MeO-DMT -analogi. Aineen sanotaan olevan yksi voimakkaimmista psykedeeleistä yksinkertaisista indolialkyyliamiineista (eli tryptamiineista). Se on tehokas 0,5–4,5 mg:n oraaliannoksina.
Vaikutukset.
Negatiivinen.
Lähde: 
Laki.
5-MeO-AMT on listattu Suomen valtioneuvoston asetuksessa kuluttajamarkkinoilta kielletyistä psykoaktiivisista aineista.
Kemia.
Ominaisuudet.
5-MeO-AMT hydrokloridi liukenee veteen ja alkoholiin, mutta ei eetteriin. 5-MeO-AMT freebase liukenee hyvin alkoholiin ja useimpiin orgaanisiin liuottimiin.
Synteesi.
Aineelle on julkaistu synteesi.
Shewarge Alene

Shewarge Amare Alene (9. joulukuuta 1994 – 23. syyskuuta 2025 Addis Abeba) oli etiopialainen kestävyysjuoksija. Hän osallistui vuosina 2011–2025 yhteensä 27 maratonjuoksuun, joista voitti 12. Hänen viimeiseksi voitokseen jäi Tukholman maratonin naisten sarjan voitto vuonna 2025 ajalla 2.30.38.
Alene kuoli 30-vuotiaana syyskuussa 2025. Alene alkoi tuntea itsensä huonovointiseksi harjoituksissa ja vietiin sairaalaan, jossa hän kuoli.
Hannu Koponen (psykiatri)

Hannu Juhani Koponen (s. 11. heinäkuuta 1955 Jyväskylä) on suomalainen psykiatrian emeritusprofessori.
Koponen syntyi teknikko Martti Koposen ja postivirkailija Sirkka Pajun perheeseen. Hän tuli ylioppilaaksi Jyväskylän lyseosta 1974, valmistui Kuopion yliopistosta lääketieteen lisensiaatiksi 1979, väitteli siellä lääketieteen ja kirurgian tohtoriksi 1989 ja sai siellä psykiatrian erikoislääkärin pätevyyden 1989. 
Koponen toimi terveyskeskuslääkärinä useiden eri kuntayhtymien palveluksessa 1979–1983, osastonlääkärinä Moision sairaalassa 1983–1987, Kuopion yliopistollisessa sairaalan psykiatrian klinikan apulaislääkärinä 1987–1989 ja Etelä-Savon sairaanhoitopiirin ylilääkärinä 1990–2001. Psykiatrian professori Oulun yliopistossa hän oli 2001–2005 ja sitten Kuopion yliopistossa ja Helsingin yliopistossa.
Abain alue

Abain alue (; ) on vuonna 2022 perustettu hallintoalue Kazakstanin itäosassa. Sen hallinnollinen keskus on Semei. Alueen pinta-ala on 185 500 neliökilometriä. Vuonna 2025 siellä oli 600 100 asukasta.
Abain alue rajoittuu idässä Itä-Kazakstanin, etelässä Jetısun, lännessä Qarağandyn ja luoteessa Pavlodarin alueeseen, pohjoisessa Venäjään ja kaakossa Kiinaan. Se vastaa pinta-alaltaan vuonna 1997 lakkautettua Semein (Semipalatinskin) aluetta.
Suurin osa alueesta kuuluu Kazakstanin kumpumaahan. Sen keskiosassa sijaitsee 1 100–1 300 metriä korkea Şyñğystau, joka muuttuu idässä Tarbağataivuoriksi. Korkein kohta on Tastau (2 992 metriä). Koillisessa kumpumaa rajoittuu Qalbavuoriin (1 608 metriä) ja tekojärveksi muutetun Zaisanin laaksoon. Pohjoisimmassa osassa on 200–300 metriä korkea Irtyšin tasanko. Hyötykaivannaisiin kuuluvat värimetallit, mangaani, kulta ja rakennusaineet.
Alueen ilmasto on hyvin mantereinen. Talvet ovat pitkiä ja kylmiä ja kesät kuumia ja kuivia. Tammikuun keskilämpötila on pohjoisessa –16:sta –17:ään ja etelässä –12:sta –13:een astetta. Heinäkuun keskilämpötila on 20–24 astetta. Vuotuinen sademäärä on pohjoisessa 300, etelässä 150 ja vuorilla yli 400 millimetriä. Tärkeimmät joet ovat Irtyš sivujokineen ja etelässä Balqaşin ja Alakölin vesistöihin kuuluvat Baqanas, Aiagöz, Qaraqol, Ürjar ja Emıl. Suurimmat järvet ovat makeavetiset Zaisan ja Sasyqköl sekä suolaiset Alaköl ja Jalañaşköl.
Alue on etupäässä aroa ja etelässä aavikkoa. Irtyšin varrella on niittyjä ja rantatiheikköjä ja vuorilla koivu- ja haapametsikköjä. Eläinkuntaan kuuluvat susi, kettu, korsakki, karhu, ilves, saiga-antilooppi ja villisika.
Itä-Kazakstanin alueesta kesäkuussa 2022 erotettu alue jakautuu Abain, Aqsuatin, Aiagözin, Besqarağain, Borodulihan, Jarman, Kökpektın ja Ürjarin piireihin sekä Kurçatovin ja Semein kaupunkialueisiin. Muita kaupunkeja ovat Aiagöz ja Şar. Asukkaista 79,2 prosenttia on kazakkeja, 15,7 prosenttia venäläisiä ja 1,8 prosenttia tataareja (vuonna 2025).
Alueella on kaivos-, elintarvike-, kevyttä ja metalliteollisuutta. Tärkeimmät yritykset ovat Aqtoğain ja Baqyrşyqin kaivoskombinaatit. Maatalous on erikoistunut viljan viljelyyn ja varsinkin lampaanhoitoon.
Jari Kesäniemi

Jari Kesäniemi (s. 1967 Salo) on Forssan kaupunginjohtaja ja Kosken ja Auran entinen kunnanjohtaja. Koulutukseltaan hän on yhteiskuntatieteiden maisteri.
Ura.
Kesäniemi opiskeli kaksi vuotta Raision kauppaoppilaitoksessa 1990-luvun alussa. Sen jälkeen hän valmistui Tampereen yliopistosta pääaineenaan valtiotiede. Hän on opiskellut myös kasvatustieteitä ja hänellä on sosiaalityöntekijän koulutus. Opintojensa ohella hän työskenteli ruotsinlaivoilla.
Ensimmäistä kertaa esimiestehtäviin Kesäniemi pääsi toimiessaan Turun seudun vammaisten asumistukiyhdistyksen toiminnanjohtajana. Sen jälkeen hän toimi Turun Aids-tukikeskuksen johtajana ja osallistui muun muassa tautitilanteen kartoittamiseen Baltiassa, kun maat olivat hakemassa EU-jäsenyyttä. 
Työnsä kunta-alalla hän Kosken sosiaali- ja hallintojohtajana. Samaan aikaan hän toimi kotikuntansa Kaarinan luottamustoimissa. Syksyllä 2007 Hänet valittiin yksimielisesti Auran kunnanjohtajaksi, työnsä hän aloitti seuraavan vuoden alussa. Vuonna 2011 Kesäniemi siirtyi kunnanjohtajaksi Koskelle, jossa hän toimi viisi vuotta. Vuonna 2016 Forssan kaupunginhallitus esitti yksimielisesti Kesäniemeä kaupunginjohtajaksi. Työnsä hän aloitti maaliskuussa 2017. Vuonna 2020 hän haki Raision kaupunginjohtajaksi. Hänen vastaehdokkaansa Eero Vainio voitti suljetun lippuäänestyksen luvuin 23–20. Hän haki myös Naantalin kaupunginjohtajaksi ja pääsi kuuden parhaimman hakijan joukkoon. Tammikuussa 2021 hän veti Naantalin hakemuksensa pois.
Yksityiselämä.
Kesäniemi asuu vaimonsa kanssa Kaarinan Kuusistossa. Heillä on kaksi lasta.
Vantaa (Hausjärvi)

Vantaa on kylä Hausjärven kunnan länsiosassa lähellä Riihimäen rajaa. Se sijaitsee Vantaanjoen yläjuoksulla. Kylän kautta kulkee Riihimäen ja Hikiän välinen yhdystie 13822.
Varhaisin maininta kylän nimestä on vuodelta 1539 muodossa "Wandas". Saulo Kepsu on arvellut nimen perustuvan hävinneeseen vesistönnimeen "*Vantaanjärvi", joka on tarkoittanut nykyistä Erkylänjärveä, Vantaanjoen lähdejärveä. Järven nimi puolestaan viittaisi Janakkalan Vanantaan kylän vanhaan eräomistukseen.
Vantaan kylän vanhimmat tunnetut talot olivat Anttila, Isotalo, Keipilä, Mattila ja Pietilä, jotka olivat olemassa jo 1500-luvulla. Kylä oli rälssimaata ja on kuulunut ainakin Boijen, Fincken ja Hornin suvuille. Myöhemmin kylä on kuulunut Erkylän kartanon maihin ja kylän nykyiset tilakeskukset ovat pääosin entisiä torppia. Vantaan rekisterikylään on kuulunut myös Nyry, jonka kantatalo (nykyinen Torkkeli) perustettiin torppana vuonna 1779 ja lunastettiin itsenäiseksi vuonna 1860.
Estarvielle

Estarvielle () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee Neste du Louron -joen varrella, noin 48 kilometriä Bagnères-de-Bigorren kaupungista kaakkoon.
Estarvielle on Louronin laaksossa oleva pieni kunta. Legendan mukaan visigoottiherra, jolla oli suuri kartano Louronin laaksossa, antoi perintönä maansa viidelle lapselleen: Estarille, Aderille, Aranille, Loudenille ja Louderille. Tästä ovat peräisin Estarviellen, Aderviellen, Aranviellen, Loudenviellen ja Louderviellen kuntien nimet.
Saint-Pierren kirkko on alkujaan 1100-luvulla rakennettu romaaninen kirkko. Tuolta ajalta on säilynyt puoliympyrän muotoinen apsis ja kirkon länsiseinä. Kirkkoon tehtiin suuret peruskorjaukset 1500-luvun lopulla, jolloin rakennettiin massiivinen kellotorni ja kappelit.
Mont (Hautes-Pyrénées)

Mont () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 52 kilometriä Bagnères-de-Bigorren kaupungista kaakkoon.
Mont on pieni kylä, joka sijaitsee Louronin laakson itärinteellä noin 1 300 metrin korkeudessa. Kunnan nähtävyyksiä ovat 1100-luvulla rakennettu Saint-Barthélemyn kirkko. Kirkkoa rakennettiin uudelleen 1500-luvulla, jolloin kellotorni korvattiin uudella tornilla ja rakennuksen pohjoispuolelle rakennettiin kappeli. Kirkon lähellä olevalla hautausmaalla on Pyhälle Katariina Aleksandrialaiselle omistettu rukoushuone, joka on listattu historialliseksi muistomerkiksi. Kylän laitamilla olevassa purossa on hyvin säilynyt vanha vesimylly.
Kaupunkiympäristötalo

Kaupunkiympäristötalo (lyhyemmin KYMP-talo) on Helsingin Kalasatamassa osoitteessa Työpajankatu 8 sijaitseva virastorakennus, jonka käyttäjä on Helsingin kaupungin kaupunkiympäristön toimiala. Seitsenkerroksinen rakennus sijoittuu Työpajankadun, Työpajanpihan, Tukkutorinkujan ja Hermannin rantatien rajaamaan kortteliin, jonka se täyttää kokonaan yhdessä Yrittäjätalon kanssa.
Rakennuksen on suunnitellut arkkitehtitoimisto Lahdelma &amp; Mahlamäki pääsuunnittelijanaan Ilmari Lahdelma. Projektiarkkitehti on ollut Teemu Seppälä ja vastaava sisustusarkkitehti Minja Hildén. Kaupunkiympäristötalo oli ehdolla Arkkitehtuurin Finlandia -palkinnon saajaksi vuonna 2021.
Rakennuksen urakoitsijana toimi Skanska ja se valmistui noin kahden ja puolen vuoden rakennustöiden jälkeen heinäkuussa 2020. Rakennuskustannukset olivat noin 100 miljoonaa euroa.
Peter Carmeliet

Peter Carmeliet (s. 8. joulukuuta 1959 Leuven) on belgialainen lääkäri, joka on tutkinut muun muassa angiogeneesiä, solubiologiaa ja syöpää.
Carmeliet valmistui lääketieteen tohtoriksi Leuvenin katolisesta yliopistosta vuonna 1984 ja sai filosofian tohtorin oppiarvon vuonna 1989. Hän suoritti tohtorintutkinnon jälkeisiä opintoja Harvardin yliopistossa ja Whitehead Institutessa. Carmelietista tuli Leuvenin yliopiston professori vuonna 2000. Hän johti Flaamilaisen bioteknologiainstituutin Vesalius-tutkimuskeskusta vuosina 2008–2015. Hän on työskennellyt myös Maastrichtin sydän- ja verisuonitutkimusinstituutissa. Carmeliet on ollut osa-aikaisena professorina Aarhusin yliopistossa, jonka Skou-kunniaprofessoriksi hänet nimitettiin vuonna 2019. Hän on ollut vierailevana professorina muun muassa Kitasato-yliopistossa ja Sun Yat-senin yliopistossa.
Carmeliet sai Ernst Jung -palkinnon lääketieteestä vuonna 2010. Hänelle myönnettiin lääketieteen Heineken-palkinto verisuonten muodostumista koskeneesta tutkimustyöstään vuonna 2018. Carmeliet sai Belgiassa paronin arvon vuonna 2015. Hänet valittiin jäseneksi Saksan kansalliseen tiedeakatemia Leopoldinaan vuonna 2010, ulkomaalaisjäseneksi Alankomaiden kuninkaalliseen tiedeakatemiaan vuonna 2017 ja kansainväliseksi kunniajäseneksi American Academy of Arts and Sciencesiin vuonna 2021.
Pauli Mattila

Pauli Mattila oli suomalainen savenvalaja. Hän työskenteli urallaan muun muassa Kupittaan Savella ja Riihimäen Savituotteet Oy:llä, jossa hän suunnitteli erään vuosina 1948–1972 valmistetun saviruukun. Mattilan nimi lyhennettiin muotoon P.M. hänen suunnittelemien saviastioiden pohjissa.
Riihimäen Savituotteella Mattila työskenteli vuosina 1953–1972, hän oli ainoa yhtiön pitkäaikainen työntekijä. Yhtiö oli aloittanut toimintansa 1948. Se teki alkuaikoina kukkaruukkuja ja vuonna 1964 tuotevalikoimaan tuli käyttö- ja koristekeramiikka, jota tehtiin dreijaamalla. Koriste-esineet muovattiin. Tehtaan mallistossa oli viitisenkymmentä erilaista esinettä.
Germ (Hautes-Pyrénées)

Germ () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee noin 52 kilometriä Bagnères-de-Bigorren kaupungista kaakkoon.
Germin kylä on Louronin laakson korkeimmalla sijaitseva kylä, noin 1 350 metrin korkeudessa. Se sijaitsee Peyragudesin alppihiihtokeskuksen juurella. Kylä tuhoutui täysin tulipalossa vuonna 1690, ja se rakennettiin sitten vähitellen uudelleen. Kylän kirkko on rakennettu 1500-luvulla, ja se on nimetty kristinuskon ensimmäisen marttyyrin, Pyhän Stefanosin mukaan. Kylässä on myös kaksi kappelia. Notre-Dame de la Rosairen kappeli on rakennettu vuonna 1597 ja Notre-Dame-Des-Sept-Douleursin kappeli vuonna 1832.
Heksenyylisalisylaatti

Heksenyylisalisylaatti (C13H16O3) on tyydyttymättömiin estereihin kuuluva aromaattinen orgaaninen yhdiste. Yhdistettä käytetään ainesosana hajusteissa. Luonnossa heksenyylisalisylaattia esiintyy neilikoissa.
Ominaisuudet, valmistus ja käyttö.
Huoneenlämpötilassa heksenyylisalisylaatti on väritöntä nestettä, jolla on balsaminkaltainen tuoksu. Yhdiste on käytännöllisesti katsoen veteen liukenematonta, mutta liukenee esimerkiksi etanoliin.
Heksenyylisalisylaattia valmistetaan 3-heksen-1-olin ja salisyylihapon välisellä esteröintireaktiolla.
Heksenyylisalisylaattia käytetään tuoksua antavana aineena esimerkiksi hajusteissa, sampoissa, saippuoissa ja puhdistusaineissa.
Bizanos

Bizanos () on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee Gave de Pau -joen varrella, noin kaksi kilometriä Paun kaupungista itään.
Bizanos on osa Pau Pyrénées’n kaupunkiyhteisöä 30 muun kunnan ohella. Paun kaupungin läheisyyden lisäksi kunnan talouden elinvoiman takaa sen keskusta kauppoineen sekä kunnalliset palvelut, kuten koulut, kulttuurikeskus ja vapaa-ajankeskus.
Kunnan nähtävyyksiä on linna Château de Franqueville. Kreivi Albert Belhomme de Franqueville muutti Bizanosin linnaan vuonna 1854. Hän oli Normandiasta kotoisin oleva vuorikiipeilijä ja kasvitieteilijä. Hänen kuoltuaan, hänen poikansa kreivi Gaston de Franqueville otti linnan haltuunsa. Vuonna 1919 linna myytiin, ja parin omistajavaihdon jälkeen siitä tehtiin hoitokoti vuonna 1950. Vuonna 1988 Bizanosin kaupunki osti kartanon ja entisöi sen. Nykyään linna tarjoaa juhla- ja kokouspalveluita.
Tel Nofin lentotukikohta

Tel Nofin lentotukikohta () , myös ilmavoimien lentotukikohta 8 on Israelin ilmavoimien lentotukikohta, joka sijaitsee Keski-Israelin alueella, noin 5 kilometriä Rehovotin kaupungista etelään. Se on Israelin ilmavoimien päälentotukikohta ja sinne on sijoitettu useita yksiköitä.
Historia.
Tukikohta avattiin vuonna 1941, Palestiinan brittiläisen mandaatin aikana nimellä RAF Aqir. Se oli Britannian kuninkaallisten ilmavoimien suurin lentotukikohta Palestiinan alueella. Sinne oli sijoitettuna useita eri yksiköitä ja niiden konetyyppejä. Tukikohdan rooli toisessa maailmansodassa oli osallistua estämään saksalaisia miehittämästä Palestiinan aluetta.
Britit vetäytyivät tukikohdasta keväällä 1948, ja sionistisen Haganah-järjestön ostettua sen se otettiin juuri perustettujen Israelin ilmavoimien käyttöön nimellä Ekronin lentotukikohta. Israel aloitti tukikohdan käytön heti toukokuussa 1948. Sinne kuljetettiin Israelin osissa hankkimia Avia S-199 -hävittäjiä, jotka koottiin. Koneet osallistuivat pian taisteluun egyptiläisiä maajoukkoja vastaan Israelin itsenäisyyssodassa. Hepreankielinen nimi ”Tel Nofin lentotukikohta” otettiin käyttöön jo melko pian. Nimi valittiin siksi, että vuonna 1935 joukko puolanjuutalaisia oli ostanut samalta alueelta maata Tel Nof -nimisen kaupungin perustamiseen. Tel Nofista tuli nopeasti tärkeä tukikohta, jota on käytetty perustamisensa jälkeen aktiivisesti, myös kaikissa Israelin sodissa.
Nykyään.
Tel Nofissa on kolme noin 2 400 metriä pitkää kiitotietä, joista kaksi ovat rinnakkaiset. Tukikohta on Israelin puolustusvoimien laskuvarjojoukkojen päätukikohta ja -koulutuskeskus. Siellä toimii usea ilmavoimien laivue: hävittäjiä, helikoptereita ja miehittämättömiä ilma-aluksia.
Tel Nofin alueella on tiettävästi varastobunkkereita, joissa säilytetään hävittäjälentokoneesta pudotettavia ydinpommeja. Israel ei virallisesti myönnä tai kiellä ydinaseidensa olemassaoloa.
Jean Bethke Elshtain

Jean Bethke Elshtain (6. tammikuuta 1941 Windsor, Colorado – 11. elokuuta 2013 Nashville, Tennessee) oli yhdysvaltalainen politiikan tutkija ja poliittinen filosofi.
Elshtain sai kandidaatin arvon historiassa Coloradon osavaltionyliopistosta vuonna 1963. Hän sai historiassa maisterin oppiarvot Wisconsinin yliopistosta, Madisonista (1964) ja Coloradon yliopistosta (1965). Elshtain väitteli filosofian tohtoriksi politiikan tutkimuksessa Brandeisin yliopistosta vuonna 1973. Hänen väitöskirjansa oli "Women and Politics: A Theoretical Analysis". Elshtain oli Massachusettsin yliopiston (Amherst) politiikan tutkimuksen professori vuosina 1982–1988. Tämän jälkeen hän toimi Vanderbiltin yliopistossa politiikan tutkimuksen ja filosofian professorina. Elshtain liittyi vuonna 1995 Chicagon yliopiston teologian koulun henkilökuntaan. Hän toimi siellä 18 vuoden ajan sosiaalisen ja poliittisen etiikan Laura Spelman Rockefeller -professorina. Elshtainilla ei ollut muodollista uskontotieteen koulutusta, mutta hän tarkasteli myös uskonnollista ajattelua ja piti etiikkaa erottamattomana politiikasta. Hän oli uskonnollisen moniarvoisuuden puolestapuhuja. Ajattelijoita, joiden työtä Elshtain tarkasteli toistuvasti, olivat Jane Addams, Hannah Arendt, Augustinus, Dietrich Bonhoeffer, Albert Camus, Johannes Paavali II, Martin Luther King, Jr. ja Reinhold Niebuhr.
Elshtain valittiin American Academy of Arts and Sciencesin jäseneksi vuonna 1996. Hän oli American Political Science Associationin varapuheenjohtaja vuosina 1998–1999. Hänelle myönnettiin järjestön korkein kunnianosoitus, Frank J. Goodnow -palkinto vuonna 2002. Elshtain istui President’s Council for Bioethicsin jäsenenä George W. Bushin toimiessa presidenttinä. Hän oli voimakas Irakin ja Afganistanin sotien puolestapuhuja. Elshtain piti Gifford-luennot Edinburghin yliopistossa lukuvuonna 2005–2006. National Endowment for Democracy myönsi hänelle vuonna 2011 Democracy Service Awardin.
Elshtain julkaisi yli kaksikymmentä kirjaa ja yli kuusisataa esseetä. Hän kirjoitti laajalti Augustinuksesta ja tämän oikeutetun sodan opista. Hän tarkasteli myös kysymystä demokratian selviytymiskyvystä. Elshtain oli luterilainen, kunnes liittyi katoliseen kirkkoon vajaat kaksi vuotta ennen kuolemaansa. Hän oli kahdesti naimisissa ja sai lapsia. Elshtain kuoli 72-vuotiaana endokardiittiin.
IPhone Air

IPhone Air on Applen 9. syyskuuta 2025 julkistama ja 19. syyskuuta julkaisema älypuhelin. Se julkaistiin samaan aikaan iPhone 17 -malliston kanssa. Puhelin julkistettiin kaikkien aikojen ohuimpana iPhonena, ja sen paksuus on 5,6 millimetriä.
Analyysit.
Tietotekniikkasivusto TechRadarin suorittaman testin mukaan iPhone Airin akunkesto on sukupolvensa sisarmalleista heikoin. Sivuston mukaan puhelin lunastaa Applen lupauksen ”koko päivän kestävästä akusta”, mutta se riippuu käyttäjän tekemisistä. Sivusto piti akunkestoa merkittävänä saavutuksena ohuuden huomioon ottaen. GSMarena-sivuston arvostelun mukaan iPhone Air istuu käteen erinomaisesti, ja sen painojakauma on täydellinen. Myös puhelimen 165 grammaa painava rakenne sai arvostusta verrattuna tuoteperheen aiempiin malleihin. Lisäksi titaanirakenne sai kehuja, ja sen kiiltävyys viittasi aiempien mallien ruostumattomaan teräkseen.
CNN:n toimittaja Henry T. Casey arvosti puhelimen ohuutta ja kevyempää runkoa. Hänen mukaansa puhelimen parhaisiin puoliin kuuluu sen kestävyys. Artikkelissa todettiin, että yksi kamera voi olla rajoite joillekin käyttäjille ja akunkesto todettiin puutteelliseksi. Myös GSMarena kritisoi yhden kameran rajoittuvuutta. Puhelimen ohuus herätti myös kritiikkiä, koska kuluttajien usein hankkimien kuorten kanssa siitä ei ole enää mitään hyötyä.
Nuoranne

Nuoranne eli Isovahe on kylä Euran kunnassa Satakunnassa. Kylä sijaitsee lähellä Kirkonkylää, Kauttuaa ja Tirkkeliä.
Nuoranteen alueella asuvat kuuluvat Euran kunnan keskustan koulupiiriin.
Beethovenstraßen metroasema

Beethovenstraße on Hampurin metron U5-linjan suunnitteilla oleva metroasema, joka on tarkoitus avata ennen vuotta 2040. 
Historia.
Vuosina 1953-1974 suunnitellun U4-linjan (Lurup - Altona - Hauptbahnhof - Sengelmannstraße) oli määrä pysähtyä Beethovenstraßella. Asema oli tuolloin määrä rakentaa kaksikerroksiseksi, jolloin ylempää kerrosta olisivat käyttäneet keskustaan menevät junat, ja alempaa kerrosta keskustasta tulevat junat. Linjaa ja Beethovenstraßen asemaa ei kuitenkaan koskaan toteutettu. Vuonna 2014, osana U5-linjan suunnittelun aloittamista, aseman suunnitelmat uusittiin.
Peter Brown (historioitsija)

Peter Robert Lamont Brown (s. 26. heinäkuuta 1935) on irlantilainen myöhäisantiikkiin erikoistunut historioitsija ja Princetonin yliopiston historiantutkimuksen emeritusprofessori.
Ura.
Brown on korostanut antiikista keskiaikaan siirtymisen monipuolista prosessimaisuutta ja kehittänyt myöhäisantiikin tutkimusta omaksi alakseen. Hänen tutkimuksensa ovat liittyneet muun muassa varhaiseen kristinuskoon ja sen leviämiseen, pyhimyksiin, ja köyhyyteen ja valtaan Roomassa. Hän on kirjoittanut useita teoksia, joista tunnetuimpiin kuuluu kirkkoisä Augustinuksen elämää käsittelevä "Augustine of Hippo".
Brown on toiminut urallaan professorina Lontoon yliopistossa vuosina 1975–1977 ja Kalifornian yliopistossa vuosina 1978–1986. Princetonissa, jossa hän oli aiemminkin opettanut vierailevana professorina, Brown aloitti vakituisen historian professorin toimessa vuonna 1986, josta hän sittemmin emeritoitui. Hänellä on ollut myös muita vierailevan professorin, luennoitsijan ja tutkijan virkoja.
Brownille on myönnetty kunniatohtoruuksia useista yliopistoista, ja hänelle annettuihin palkintoihin lukeutuu esimerkiksi MacArthur Fellowship -palkinto.
Frank Hördler

Frank Hördler (s. 26. tammikuuta 1985 Bad Muskau) on saksalainen uransa päättänyt jääkiekkoilija, pelipaikaltaan puoluwtaja. Hördlerin kasvattajaseura oli ERC Selb, jonka edustusjoukkueessa hän pelasi Saksan kolmannella sarjatasolla jo 16-vuotiaana kausilla 2001-2002 ja 2002-2003. Kahden kauden jälkeen hän siirtyi Saksan DEL-liigaan Eisbären Berliinin joukkueeseen, jossa pelasi lähes koko uransa aina kevääseen 2023 asti. Kolme viimeistä kautta hän oli joukkueen kapteeni. Berliinistä hän siirtyi vielä kahdeksi kaudeksi takaisin Selbiin DEL2 -liigaan, jossa päätti uransa kevääseen 2025.
Maajoukkueessa Hödler pelasi alle 18-vuotiaidern tasolla vuosina 2002 ja 2003 ja alle 20-vuotiaiden MM-kisoissa 2004. Miesten maajoukkueessa hän debytoi kaudella 2005-2006 päästen pelaamaan 1-divisioonan MM-turnauksessa Saksna joukkueessa. Sen jälkeen hän oli vakiokasvo Saksan MM-joukkueessa aina vuoden 2017 kisoihin asti. Väliin jäivät vain vuosien 2012, 2015 ja 2016 MM-turnaukset. Hördler pelasi myös Saksan olympiajoukkueessa vuoden 2018 olympiaturnauksessa, joka jäi hänen viimeiseksi esiintymisekseen maajoukkueessa.
Kaikkiaan Hördler pelasi 20 kauden aikana 850 ottelua DEL-liigassa ja teki niissä 79 maalia ja 312 pistettä. DEL2 tasolla hän pelasi kahden kauden aikana 98 ottelua tehoin 9+27. Maajoukkueessa hän pelasi 8 MM-turnauksessa 48 ottelua tehoin 3+6 ja istui 40 jäähyminuuttia.
Muuta.
Hördlerin isä Jochen Hördler pelasi 10 kautta SG Dynamo Weißwas­serin joukkueessa DDR:n liigassa ja edusti kertaalleen DDR:aa 1-divisioonan MM-turnauksessa. Frank Hördlerin pojat Eric ja Jonas ovat myös jääkiekkoilijoita.
Leipheim

Leipheim on kaupunki Baijerin osavaltiossa eteläisessä Saksassa. Se sijaitsee ylänkömaalla Tonavan varrella. Etäisyys Münchenistä on 106 kilometriä luoteeseen.
Maantiede.
Leipheim sijaitsee Günzburgin piirikunnan luoteiskolkassa ja rajoittuu pohjoisessa Baden-Württembergin osavaltioon. Sen osa-alueet ovat Leipheim, Riedheim ja Weißingen.
Historia.
Alemannit perustivat Leipheimin todennäköisesti 500-luvulla jaa. Lahjoitusasiakirja vuodelta 1063 viittaa siihen, että kylän koillispuolella on sijainnut linna oletettavast Tonavan ylitystä turvaamassa. Güssenin suku omisti Leipheimin keskiaikana, mutta se oli myytävä Württembergin kreiveille taloudellisten syiden takia 1373. Leipheim sai kaupunkioikeudet 17. marraskuuta 1330. Leipheim kuului Ulmin valtakunnankaupungin alueeseen 1453–1802. Se oli noin tuhannen asukkaan pikkukaupunki, jonka asukkaiden pääelinkeinot liittyivät maatalouteen. Saksan rautatieverkkoon Leipheim kytkettiin 1853 linjalle Ulm–Augsburg. Toisen maailmansodan jälkeen kaupunkiin muutti lähes tuhat pakolaista.
Talous ja liikenne.
Leipheimissa toimii Robert Wanzlin 1918 perustama Wanzl, joka joutui muuttamaan sudeettialueelta Giebausta Leipheimiin 1947. Yritys valmistaa muun muassa ostoskärryjä. Leipheimin rautatieseisake sijaitsee rataosuudella Augsburg–Ulm. Kaupungilla on liittymä moottoritielle Bundesautobahn 8. Moottoritie Bundesautobahn 7 kulkee kaupungin länsipuolitse. Pyöräilijöitä palvelee Donauradweg, joka on noin 2 850 kilometriä pitkä pyörätie.
Géza (nimi)

Géza on unkarilainen miehen etunimi.
Historia.
Géza on vanha, esikristillisiltä ajoilta periytyvä unkarilainen miehennimi. Sen on selitetty palautuvan jonkin turkkilaiskielen ’prinssiä, ruhtinasta’ merkitsevään sanaan. 1000–1100-luvun lähteissä se esiintyy useissa eri muodoissa "(Geisa, Geisca, Geica, Geicha)," ja unkarin nykyisellä kirjoitustavalla se tulisi kirjoittaa "Gyejsa, Gyécse" tai "Décse." Nimen alkuperäisen muodon on arveltu esiintyvän paikannimissä "Décs" tai "(Al)győ." Nykyinen luku- ja kirjoitustapa on 1800-luvun virhetulkinnan tulosta.
Kuten eräät muutkin vanhat unkarilaiset etunimet, Géza tunnettiin keskiajalla myös useampien Unkarin hallitsijoiden nimenä mutta jäi sitten käytöstä, kunnes se elvytettiin 1800-luvulla. Nimi oli 1800-luvun lopulla jopa 20 suosituimman etunimen joukossa. 1900-luvun mittaan sen suosio on laskenut, mutta vuonna 2006 se oli Unkarin koko väestössä vielä 37:nneksi yleisin miehennimi.
Gézan nimipäivää vietetään Unkarissa 25. tai 26. helmikuuta, 8. toukokuuta tai 6. elokuuta.
Flora Yukhnovich

Flora Yukhnovich (s. 1990 Norwich) on brittiläinen taidemaalari. Yukhnovichin tyylinä on rokokoon nykyaikainen tulkinta.
Koulutus ja ura.
Yukhnovich suoritti muotokuvamaalauksen diplomi- ja jatkotutkinnon Heatherley School of Fine Artissa vuosina 2010–2013 ja kuvataiteen maisterin tutkinnon City &amp; Guilds of London Art Schoolissa vuosina 2016–2017. Hän pääsi Parafin Galleryn edustukseen vuonna 2017, kun gallerian johtaja Matt Watkins oli nähnyt hänen maalauksiaan sosiaalisessa mediassa. Galleria ei yleensä edusta vastavalmistuneita. Hänen ensimmäisen Parafin-näyttelynsä kaikki kahdeksan maalausta myytiin 30 000 punnan hinnalla. Vuonna 2020 hän piti yksityisnäyttelyn arvostetun lontoolaisen Victorian Miro -gallerian venetsialaisessa galleriassa sen jälkeen, kun oli se oli kustantanut hänelle residenssin Venetsiassa. Vuonna 2021 Yukhnovich siirtyi Victoria Miron edustukseen.
Yukhnovichin maalauksia on myyty huutokaupoissa korkeilla hinnoilla. Esimerkiksi vuonna 2021 hänen maalauksensa "Pretty Little Thing" myytiin 1,2 miljoonalla Yhdysvaltain dollarilla ja "I'll Have What She's Having 2,3 miljoonalla punnalla.
Tyyli.
Yukhnovichin taide ammentaa taidehistorian perinteistä. Hän on saanut vaikutteita muun muassa François Boucherilta, Jean-Honoré Fragonardilta ja Giovanni Battista Tiepololta. Hänen suurikokoisissa öljyvärimaalauksissaan maalia on roiskittu, venytetty ja vaahdotettu. Rokokoon lisäksi töissä viitataan muun muassa mainosten ja naistenlehtien kuvastoon Disneyn animaatioihin, R&amp;B-musiikkivideoihin sekä makeutuksen ja sokerin kieroon historiaan.
Yksityiselämä.
Yukhnovich asuu Lontoossa.
Albert Belhomme de Franqueville

Albert Belhomme de Franqueville (16. lokakuuta 1814 – 5. elokuuta 1891) oli vuorikiipeilijä ja kasvitieteilijä.
Kreivi Albert de Franqueville oli kotoisin Normandiasta. Hän asettui Pyreneiden vuoristossa olevaan Bizanosin linnaan 6. helmikuuta 1854. Nykyään linna tunnetaan nimellä Château de Franqueville. Siellä häntä kiinostivat Béarnin alueen ilmasto, sekä hänen intohimonsa Pyreneiden huiput. Bizanosin kunnassa hän oli arvostettu henkilö, ja hänet valittiinkin Bizanosin pormestariksi vuonna 1871. Hän toimi pormestarina kuolemaansa saakka, vuoteen 1891.
Vuorikiipeilijä.
Vuorikiipeilijänä hän osallistui ensimmäiseen nousuun Néthoulle, joka tunnetaan espanjankielisellä nimellään Pic d'Aneto ja on Pyreneiden korkein huippu. Tämä tapahtui 18. heinäkuuta 1842 neljän päivän ja kolmen yön kiipeilyn jälkeen. Hän kirjoitti tästä seikkailusta kirjan "Voyage à la Maladetta".
Kasvitieteilijä.
Albert de Franqueville keräsi harvinaisia kasveja vuosina 1846–1868 Audesta, Haute-Garonnesta, Hautes-Pyrénées'stä, Pyrénées-Orientalesista ja jopa Sisiliasta. Hänestä tuli yksi Strasbourgin yliopiston herbaarion sekä Pariisin luonnonhistoriallisen kansallismuseon tärkeimmistä toimittajista. Lisäksi hän suunnitteli linnansa piha-alueen uudelleen, ja hän toi sinne harvinaisia puita ja eksoottisia kasveja.
Antti-Ville Reinikainen

Antti-Ville Reinikainen (s 9. huhtikuuta 1980 Turku) on suomalainen kuvanveistäjä.
Reinikainen on valmistunut Lahden Taideinstituutista vuonna 2005 ja Taideteollisen Korkeakoulun maisteriohjelmasta vuonna 2007.
Reinikainen on pitänyt näyttelyitä Galleria Sculptorissa, Galleria Huudossa sekä Forum Boxissa. 
Reinikainen yhdistää puunveistoa ja valutekniikkoja. Hän on toteuttanut teoksia myös piirustuksen, videotaiteen, installaation sekä kineettisen taiteen keinoin.
Hänen teoksiaan on Kansallisgallerian, Turun Taidemuseon, Tampereen Taidemuseon, Boråsin taidemuseon, EMMAn sekä Wihurin Säätiön kokoelmissa.
Hän on Suomen Kuvanveistäjäliiton, Dimension jäsen sekä Galleria Huutoa ylläpitävän Mehiläispesä ry jäsen ja hallituksen puheenjohtaja vuosina 2016-2021. Reinikaiselle on myönnetty William Thuring nimikkopalkinto vuonna 2019.
Kiiskinmäki

Kiiskinmäki on Eurassa sijaitseva kylä ja omakotialue. Se kuuluu Kauttuan alueeseen. 
Kiiskinmäki sijaitsee lähellä Pyhäjärveä Säkylän kunnan rajan tuntumassa. Kylä rajoittuu etelässä Lohiluomaan, koillisessa Kepolaan, idässä Luvalahteen, lounaassa Kauttuan Ruukkiin ja lännessä Kauttuan kylään.
Kiiskinmäen tiet on nimetty Pyhäjärven kalojen ja vesilintujen mukaan. Kuoretien leikkikenttä Kiiskinmäessä. 
Kiiskinmäessä toimii kierrätyspiste osoitteessa Madetie 1. Lisäksi Kuhatiellä sijaitsee vuonna 1972 rakennettu kaukalo, jossa voi harrastaa talviurheilulajeja. Kiiskinmäen Telkkätieltä lähtee bussi Sataeduun. 
Rannankulman alue Eurassa luetaan paikallisesti usein osaksi Kiiskinmäkeä, vaikka virallisesti se muodostaa oman alueensa.
Richard Hofstadter

Richard Hofstadter (6. elokuuta 1916 Buffalo, New York – 24. lokakuuta 1970 New York, New York) oli yhdysvaltalainen historioitsija.
Hofstadter syntyi juutalaisen isän ja saksalaista luterilaista syntyperää olleen äidin perheeseen. Hän sai humanististen tieteiden kandidaatin arvon Buffalon yliopistosta vuonna 1937. Hän sai Columbian yliopistosta humanististen tieteiden maisterin arvon vuonna 1938 ja filosofian tohtorin arvon vuonna 1942. Hofstadter opetti vuosina 1942–1946 Marylandin yliopistossa. Tämän jälkeen hän työskenteli Columbian yliopistossa uransa loppuun saakka. Hofstadter kuului 1930-luvun lopussa lyhyesti kommunistiseen puolueeseen, mutta pettyi siihen, Neuvostoliittoon ja lopulta marxilaisuuteen. Hänen Merle Curtin ohjauksessa tehty väitöstyönsä "Social Darwinism in American Thought" julkaistiin kirjana vuonna 1944. Hofstadterin ensimmäinen vaimo oli Felice Swados, joka kuoli syöpään vuonna 1945. Hofstadter solmi uuden avioliiton Beatrice Kevittin kanssa. Hofstadter tuki Adlai Stevensonin presidentinvaalikampanjaa vuonna 1952 ja oli aktiivinen mccarthyismin kriitikko 1950-luvulla.
Hofstadter suhtautui kriittisesti individualismin ja kapitalismin johtavaan asemaan yhdysvaltalaisessa yhteiskunnassa. Hän hyödynsi paljon sosiologista näkökulmaa Yhdysvaltain historiaa tarkastellessaan. Hofstadter sai vuonna 1956 Pulitzer-palkinnon kirjastaan "The Age of Reform" (1955). Hänelle myönnettiin vuonna 1964 toinen Pulitzer-palkinto kirjasta "Anti-Intellectualism in American Life" (1963). Hänen muita teoksiaan ovat "The American Political Tradition" (1948), "The Paranoid Style in American Politics" (1965), "The Progressive Historians" (1968), "The Idea of a Party System" (1969) ja "American Violence" (1970). Hofstadterin kuollessa leukemiaan häneltä jäi kesken kirja "America at 1750", josta oli tarkoitus tulla ensimmäinen osa kolmiosaisessa Yhdysvaltain historian yleisesityksessä.
Sjelle

Sjelle on taajama Skanderborgin kunnassa Tanskassa. Taajamassa oli 319 asukasta vuoden 2025 alussa.
Ljudmila Dolar Mantuani

Ljudmila Dolar Mantuani (5. heinäkuuta 1906 – 22. syyskuuta 1988) oli slovenialainen geologi, ja merkittävä tutkija petrografian ja aggregaattien tutkimustyössä.
Ura.
Dolar Mantuani valmistui Ljubljanan yliopistosta 1929, suoritti geologian tohtorintutkinnon vuonna 1935 ja hänestä tuli Ljubljanan yliopiston ensimmäinen geologian tohtori.
Ennen ulkomaille lähtöä Dolar Mantuani työskenteli petrologian ja mineralogian parissa ja toisen maailmansodan jälkeen hän vakiinnutti asemansa Kanadassa vähitellen yhtenä maailman suurimmista betonimineralogian asiantuntijoista. 
Vuodesta 1971 hän työskenteli riippumattomana tutkijana useille Kanadan yksityisille ja valtion laitoksille.
Dolar-Mantuani osallistui vuonna 1978 julkaistuun ASTM Internationalin "Significance of Tests and Properties of Concrete and Concrete-Making Materials" kokoomateokseen asiantuntijana. Hän tutki aggregaattien kestävyyttä arvioimalla niiden ominaisuuksia, kuten mineralogista koostumusta, huokoisuutta, haitallisia aineita, mekaanista kestävyyttä ja kemiallista stabiilisuutta. Näitä ominaisuuksia testattiin standardoiduilla menetelmillä, erityisesti ASTM C88 -testillä, joka keskittyy sulfaattihyökkäyksen ja kosteus-kuivumissyklien vaikutuksiin. Hänen työnsä osoitti, että edellämainitut ominaisuudet ovat keskeisiä tekijöitä aggregaattien ja betonin pitkäaikaisessa kestävyydessä.
Hän julkaisi teoksen "Handbook of concrete aggregates" vuonna 1983.
Skanderborg

Skanderborg on taajama Skanderborgin kunnassa Tanskassa. Taajamassa oli 20 360 asukasta vuoden 2025 alussa.
Skanderborg on kuntansa hallinnollinen keskus. Se syntyi 1100-luvulla kuninkaallisen linnan viereen ja sai kauppalaoikeudet vuonna 1583. Skandeborg pysyi pitkään pienenä, mutta alkoi kasvaa 1800-luvulla teollisuuden ja rautatien myötä. Myöhemmin myös turismista on tullut tärkeä elinkeino.
Skanderborgissa on 1980-luvulta lähtien järjestetty vuosittain musiikkifestivaali, joka on nykyisin nimeltään Smukfest. Vuonna 2023 siellä oli 45 000 kävijää.
Skjørring

Skjørring on taajama Skanderborgin kunnassa Tanskassa. Taajamassa oli 276 asukasta vuoden 2025 alussa.
Stjær

Stjær on taajama Skanderborgin kunnassa Tanskassa. Taajamassa oli 1 057 asukasta vuoden 2025 alussa.
Storring

Storring on taajama Skanderborgin kunnassa Tanskassa. Taajamassa oli 274 asukasta vuoden 2025 alussa.
Tebstrup

Tebstrup on taajama Skanderborgin kunnassa Tanskassa. Taajamassa oli 665 asukasta vuoden 2025 alussa.
Virring

Virring on taajama Skanderborgin kunnassa Tanskassa. Taajamassa oli 1 175 asukasta vuoden 2025 alussa.
Voerladegård

Voerladegård on taajama Skanderborgin kunnassa Tanskassa. Taajamassa oli 597 asukasta vuoden 2025 alussa.
Smukfest

Smukfest on Tanskan Skanderborgissa vuosittain elokuussa järjestettävä pop- ja rock-musiikin festivaali. Se järjestettiin ensi kerran vuonna 1980 ja oli tuolloin nimeltään Skanderborg Festival. Vuonna 1985 nimeksi tuli Danmarks Smukkeste Festival, joka on myöhemmin lyhentynyt muotoon Smukfest. Viime vuosina kävijöitä on ollut noin 40 000.
Kirsten Lehfeldt

Kirsten Lehfeldt (s. 19. joulukuuta 1952 Skanderborg) on tanskalainen näyttelijä. Hän aloitti uransa Aalborgin teatterissa 1970-luvulla ja siirtyi sen jälkeen Kööpenhaminaan. Suurelle yleisölle hän on tullut tunnetuksi elokuva- ja televisiorooleistaan, kuten elokuvasta "Flamberede hjerter" (1986) ja televisiosarjasta "Kongeriget" (1998–2001).
49036 Pelion

49036 Pelion (väliaikainen nimitys 1998 QM107) on kentaureihin kuuluva suuri asteroidi. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella läpimitta on todennäköisesti – .
Mille Lehfeldt

Mille Hoffmeyer Lehfeldt (s. 8. joulukuuta 1979 Århus) on tanskalainen näyttelijä. Hänen vanhempansa Kirsten Lehfeldt ja Stig Hoffmeyer ovat molemmat näyttelijöitä, ja hän aloitti uransa jo lapsena. Vuonna 2006 Lehfeldt valmistui Tanskan teatterikorkeakoulusta.
Lehfeldt

Lehfeldt on seuraavien tanskalaisten henkilöiden sukunimi:
Jyrinjärvi

Jyrinjärvi on Vuoksen vesistöön kuuluva järvi Liperin kunnassa Pohjois-Karjalassa. Järven pinta-ala on 29,37 hehtaaria ja rantaviiva 4,41 kilometriä. Sen rannalla on Ylämyllyn kylään kuuluva Jyrinkylän asuinalue, jossa on uimapaikka ja monta mökkiä. Järvessä on kaksi nimeämätöntä saarta, joista pienemmässä on sähkölinjatolppa. 
Järven ympäristö on entistä Pohjois-Karjalan patteriston varuskunta-aluetta, ja vielä vuoteen 1997 asti järveä kiertävällä Hoprinkalliontiellä oli portti. Tällöin mökkiläisten piti hankkia Puolustusvoimilta kulkulupa tullessaan. Itseasiassa koko alueella heijastuu sotahistoria, nimittäin Ylämyllyn osa-alue Paloaukealta alkaa Väinö Linnan Tuntematon sotilas -romaanin juoni. 
Jyrinjärven ja Pärnävaaran urheilukeskuksen ympäristössä kulkee ulkoilureitti nimeltä Jyrinlenkki eli Jyri Trail. Siellä voi maastopyöräillä ja kävellä. 
Muita läheisiä järviä ovat Harinjärvi ja Leinonen eli Leinosenlampi.
1021 Flammario

1021 Flammario (A924 EW) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi on spektrityypiltään F- (Tholenin luokitus) tai B-luokkaa (SMASSII).
2084 Okayama

2084 Okayama (1935 CK) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Steve Trittschuh

Stephen ”Steve” Trittschuh (s. 24. huhtikuuta 1965 Granite City, Illinois) on yhdysvaltalainen ammattilaisuransa päättänyt jalkapalloilija, joka pelasi pääsääntöisesti keskuspuolustajan pelipaikalla. Hän on pituudeltaan 183-senttimetrinen. Pelaajauransa jälkeen Trittschuh on toiminut muun muassa valmennustehtävissä.
Trittschuh pelasi kotimaansa lisäksi Tšekkoslovakiassa, Alankomaissa ja Kanadassa. Hän voitti Sparta Prahan riveissä Tšekkoslovakian liigamestaruuden 1990–1991. Trittschuh pelasi 37 ottelua Yhdysvaltain A-maajoukkueessa ja teki niissä kaksi maalia. Hän pelasi vuoden 1990 MM-kilpailuissa ottelun Tšekkoslovakiaa vastaan. Hän pelasi yhden ottelun seuraavan vuoden Gold Cupissa Costa Ricaa vastaan, kun Yhdysvallat vei nimiinsä mestaruuden. Yhdysvaltain olympiajoukkueen kanssa Trittschuh osallistui vuoden 1998 kesäolympialaisiin.
2452 Lyot

2452 Lyot (1981 FE) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2455 Somville

2455 Somville (1950 TO4) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi on spektrityypiltään C-luokkaa (SMASSII).
2482 Perkin

2482 Perkin (1980 CO) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi on spektrityypiltään S-luokkaa (SMASSII).
2500 Alascattalo

2500 Alascattalo (1926 GC) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2570 Porphyro

2570 Porphyro (1980 PG) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2588 Flavia

2588 Flavia (1981 VQ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2587 Gardner

2587 Gardner (1980 OH) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2597 Arthur

2597 Arthur (1980 PN) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2615 Saito

2615 Saito (1951 RJ) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2629 Rudra

2629 Rudra (1980 RB1) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselin ympäri on ja sen spektrityyppi on B-luokkaa (SMASSII).
Asteroidi on nimetty intialaisen mytologian Sivan tuhoaja-aspektin mukaan.
2641 Lipschutz

2641 Lipschutz (1949 GJ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Cvlt ov the Svn

Cvlt ov the Svn (COTS tai perinteisesti kirjoitettuna Cult of the Sun) on suomalainen pop-metalliyhtye. Yhtye kutsuu itse musiikkiaan "occult murder -popiksi".
Napalm Records julkaisi yhtyeen debyyttialbumin, kaksitoista kappaletta sisältävän "We are the dragon":n vuonna 2021 ja sen jälkeen vuosina 2023-2025 yhtye on julkaissut cover -trilogian. Yhtyeen jäsenistö haluaa pysyä tuntemattomana, mutta yhtyeen keulahahmo kutsuu itseään "Cvlt Leader":ksi ja kertoo soittaneensa aiemmin rumpuja black metal -yhtyeessä.
2642 Vésale

2642 Vesale (1961 RA) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2751 Campbell

2751 Campbell (1962 RP) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2749 Walterhorn

2749 Walterhorn (1937 TD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2748 Patrick Gene

2748 Patrick Gene (1981 JF2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on S-luokkaa (SMASSII).
2959 Scholl

2959 Scholl (1983 RE2) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2958 Arpetito

2958 Arpetito (1981 DG) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2957 Tatsuo

2957 Tatsuo (1934 CB1) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi on spektrityypiltään K-luokkaa (SMASSII).
2956 Yeomans

2956 Yeomans (1982 HN1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi on spektrityypiltään Sr-luokkaa (SMASSII).
2955 Newburn

2955 Newburn (1982 BX1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja se on spektrityypiltään S-luokkaa (SMASSII).